

ประกาศเทศบาลตำบลหนองหลวง

เรื่อง ประชาสัมพันธ์กฎกระทรวงกำหนดอัตราภาษีป้าย พ.ศ.2563

-------------------------------------

ด้วยรัฐมนตรีว่าการกระทรวงมหาดไทย ได้อาศัยอำนาจตามความในมาตรา 5 วรรคหนึ่ง แห่งพระราชบัญญัติภาษีป้าย พ.ศ.25610 ซึ่งแก้ไขเพิ่มเติมโดยพระราชบัญญัติภาษีป้าย (ฉบับที่ 2) พ.ศ.2534 เห็นควรออกกฎกระทรวงกำหนดอัตราภาษีป้าย พ.ศ.2563 ซึ่งได้ประกาศในราชกิจจานุเบกษา เล่ม 137 ตอนที่ 98 ก หน้า 18 ลงวันที่ 3 ธันวาคม 2563 แล้วนั้น


เทศบาลตำบลกลางดงเห็นว่า เพื่อเป็นประโยชน์แก่ผู้ประกอบการและประชาชนในเขตเทศบาลตำบลหนองหลวง ในการจัดเก็บภาษี ประจำปี 2564 ตั้งแต่วันที่ 1 มกราคม พ.ศ.2564 เป็นต้นไป จึงขอประชาสัมพันธ์อัตราภาษีป้าย โดยมีรายละเอียด ดังนี้

|  |  |  |
| --- | --- | --- |
| **ประเภทป้าย** | **อัตราภาษีป้าย (บาทต่อ 500ตารางเซนติเมตร)** | |
| **ลักษณะป้าย**  **แบบเคลื่อนที่/เปลี่ยนข้อความ/ภาพได้** | **ลักษณะป้าย**  **แบบคงที่/ไม่เปลี่ยนข้อความหรือภาพ** |
| **(1) ป้ายที่มีอักษรไทยล้วน** | **10** | **5** |
| **(2) ป้ายที่มีอักษรไทยปนกับอักษรต่างประเทศ และหรือปนกับภาพ และหรือเครื่องหมายอื่น** | **52** | **26** |
| **(3) ป้ายที่ไม่มีอักษรไทยไม่ว่าจะมีภาพหรือเครื่องหมายใด ๆ หรือไม่ และป้ายที่มีอักษรไทยบางส่วนหรือทั้งหมดอยู่ใต้หรือต่ำกว่าอักษรต่างประเทศ** | **52** | **50** |

หากมีข้อสงสัยติดต่อสอบถามได้ที่ ฝ่ายพัฒนารายได้ กองคลัง เทศบาลตำบลหนองหลวง โทร. 043-030250 และศึกษาข้อมูลเกี่ยวกับภาษีเพิ่มเติมได้ที่ เพจเฟสบุ๊ค เทศบาลตำบลหนองหลวง

จึงประกาศให้ทราบโดยทั่วกัน

ประกาศ ณ วันที่ 4 มกราคม พ.ศ. 2564



(นายสวน ศรีระชัย)

นายกเทศมนตรีตำบลหนองหลวง



สำนักงานเทศบาลตำบลหนองหลวง

ตำบลหนองหลวง อำเภอเสลภูมิ

จังหวัดร้อยเอ็ด 45120

ที่ รอ.57402 / ว 6

7 มกราคม 2564

เรื่อง ขอความอนุเคราะห์ประชาสัมพันธ์ กฎกระทรวงกำหนดอัตราภาษีป้าย พ.ศ.2563

เรียน กำนัน / ผู้ใหญ่บ้านทุกหมู่บ้าน /สมาชิกสภาเทศบาลฯ /ผู้นำชุมชนทุกหมู่บ้าน

สิ่งที่ส่งมาด้วย 1. สำเนาประกาศเทศบาลตำบลหนองหลวง เรื่อง ประชาสัมพันธ์กฎกระทรวงกำหนดอัตรา

ภาษีป้าย พ.ศ.2563 จำนวน 1 ชุด

ตามที่ คณะรัฐมนตรีว่าการกระทรวงมหาดไทยได้ลงนามในกฎกระทรวงกำหนดอัตราภาษีป้ายพ.ศ.2563 และกรมส่งเสริมการปกครองท้องถิ่นได้แจ้งให้องค์กรปกครองส่วนท้องถิ่นถือปฏิบัติตามกฎกระทรวง เนื่องจากอัตราภาษีป้ายตามกฎกระทรวง ฉบับที่ 5 (พ.ศ.2535) ออกตามความในพระราชบัญญัติภาษีป้าย พ.ศ.2510 ใช้บังคับมาเป็นระยะเวลานานแล้ว ซึ่งไม่สอดคล้องกับสภาพเศรษฐกิจและลักษณะของป้ายที่ใช้กันอยู่ในปัจจุบัน สมควรปรับปรุงการกำหนดอัตราภาษีป้ายให้มีความเหมาะสมยิ่งขึ้นจึงจำเป็นต้องออกกฎกระทรวงนี้ **ให้ใช้บังคับสำหรับป้ายที่ต้องเสียภาษีป้ายตั้งแต่วันที่ 1 มกราคม พ.ศ.2564** ให้กำหนดอัตราภาษีป้าย ดังต่อไปนี้

|  |  |  |  |
| --- | --- | --- | --- |
| ประเภทป้าย | บัญชีท้าย พ.ร.บ. | กฎกระทรวง(ฉบับ5) พ.ศ.2535 (เดิม) | กฎกระทรวงกำหนดอัตราภาษีป้าย พ.ศ.2563 (บังคับใช้ปี 2564) |
| ประเภท 1  อักษรไทยล้วน | 10 บาท | 3 บาท | (ก) ข้อความเคลื่อนที่/เปลี่ยนได้ 10 บาท  (ข) ข้อความไม่เคลื่อนที่/เปลี่ยนไม่ได้ 5 บาท |
| ประเภท 2  อักษรไทยปนกับต่างประเทศ/ภาพ/เครื่องหมายอื่น | 100 บาท | 20 บาท | (ก) ข้อความเคลื่อนที่/เปลี่ยนได้ 52 บาท  (ข) ข้อความไม่เคลื่อนที่/เปลี่ยนไม่ได้ 26 บาท |
| ประเภท 3  ไม่มีอักษรไทย/อักษรไทยอยู่ใต้/ต่ำกว่าต่างประเทศ | 200 บาท  (ก)  (ข) | 40 บาท  (ก)  (ข) | (ก) ข้อความเคลื่อนที่/เปลี่ยนได้ 52 บาท  (ข) ข้อความไม่เคลื่อนที่/เปลี่ยนไม่ได้ 50 บาท |


/งานจัดเก็บ......

-2-

กองคลัง ฝ่ายพัฒนารายได้ เทศบาลตำบลหนองหลวง จึงใคร่ขอความอนุเคราะห์จากท่าน ประชาสัมพันธ์อัตราภาษีป้ายใหม่ดังกล่าวข้างต้น ทางหอกระจายข่าว บอร์ดประชาสัมพันธ์ประจำหมู่บ้าน ศาลาประชาคม หรือช่องทางอื่นที่สามารถประชาสัมพันธ์ได้ เพื่อให้ประชาชนได้ทราบโดยทั่วกัน รายละเอียดตามสิ่งที่ส่งมาพร้อมนี้

จึงเรียนมาเพื่อโปรดทราบและขอขอบพระคุณมา ณ โอกาสนี้

ขอแสดงความนับถือ



(นายสวน ศรีระชัย)

นายกเทศมนตรีตำบลหนองหลวง

กองคลัง ฝ่ายพัฒนารายได้

โทร. 043-030250